stanford-oval/wikipedia huggingface dataset:
ฟิลิป โชวอลเตอร์ เฮนช์

| ฟิลิป โชวอลเตอร์ เฮนช์ |
| --- | --- |
เกิด: 28 กุมภาพันธ์ ค.ศ. 1896(1896-02-28) พิตต์สเบิร์ก รัฐเพนซิลเวเนีย สหรัฐอเมริกา
เสียชีวิต: 30 มีนาคม ค.ศ. 1965(1965-03-30) (69 ปี) โอโชริออส จาเมกา
สัญชาติ: อเมริกัน
ศิษย์เก่า: วิทยาลัยลาฟาแย็ต มหาวิทยาลัยพิตต์สเบิร์ก
มีชื่อเสียงจาก: ค้นพบคอร์ติโซน
รางวัล: รางวัลแลสเกอร์-ดีเบกคี (ค.ศ. 1949) รางวัลมูลนิธิพาสซาโน (ค.ศ. 1950) รางวัลโนเบลสาขาสรีรวิทยาหรือการแพทย์ (ค.ศ. 1950)
อาชีพทางวิทยาศาสตร์
สาขา: การแพทย์
สถาบันที่ทำงาน: คลินิกเมโย
 
ฟิลิป โชวอลเตอร์ เฮนช์ (อังกฤษ: Philip Showalter Hench; 28 กุมภาพันธ์ ค.ศ. 1896 – 30 มีนาคม ค.ศ. 1965) เป็นแพทย์ชาวอเมริกัน เกิดที่เมืองพิตต์สเบิร์ก เป็นบุตรของจาคอบ บิกเลอร์ เฮนช์และคลารา โชวอลเตอร์ เรียนจบปริญญาตรีจากวิทยาลัยลาฟาแย็ต ก่อนจะทำงานเป็นแพทย์สนามและได้รับปริญญาเอกสาขาแพทยศาสตร์จากมหาวิทยาลัยพิตต์สเบิร์ก เฮนช์ทำงานที่โรงพยาบาลเซนต์ฟรานซิสและเป็นสมาชิกของคลินิกเมโย ระหว่างปี ค.ศ. 1928–1929 เฮนช์ไปเรียนต่อที่มหาวิทยาลัยไฟรบวร์คและคลินิกฟรีดริช ฟอน มึลเลอร์ในมิวนิก
เฮนช์ทำงานที่คลินิกเมโยในปี ค.ศ. 1923 ในภาควิชาโรครูมาตอยด์และเป็นหัวหน้าภาควิชาในอีก 3 ปีต่อมา เฮนช์ตั้งสมมติฐานว่าสเตอรอยด์อาจช่วยบรรเทาอาการปวดข้อได้ เจึงร่วมมือกับนักชีวเคมี เอ็ดเวิร์ด แคลวิน เคนดัลล์ ทดลองใช้สเตอรอยด์ที่สกัดจากต่อมหมวกไตรักษาผู้ป่วยโรคข้ออักเสบ ต่อมาสารชนิดนี้เรียกว่าคอร์ติโซน ในปี ค.ศ. 1950 เฮนช์ เคนดัลล์และทาเดอุช ไรค์สไตน์ได้รับรางวัลโนเบลสาขาสรีรวิทยาหรือการแพทย์ จากผลงานการค้นพบฮอร์โมนของต่อมหมวกไต รวมถึงระบุโครงสร้างและผลทางชีววิทยา
เฮนช์แต่งงานกับแมรี เจเนวีฟ คาห์เลอร์ในปี ค.ศ. 1927 มีบุตรด้วยกัน 3 คน เฮนช์เสียชีวิตในปี ค.ศ. 1965 ด้วยโรคปอดบวม ขณะพักผ่อนอยู่ที่เมืองโอโชริออส ประเทศจาเมกา
ฟิสิกส์โอลิมปิกระหว่างประเทศ

การแข่งขันฟิสิกส์โอลิมปิกระหว่างประเทศ (อังกฤษ: International Physics Olympiad - IPhO) เป็นการแข่งขันเกี่ยวกับวิชาฟิสิกส์ประจำปี เป็นหนึ่งในการแข่งขันโอลิมปิกวิชาการสำหรับนักเรียนมัธยมศึกษา
ผู้เข้าแข่งขันแบ่งเป็นทีมตามประเทศ ประเทศละไม่เกิน 5 คน การแข่งขันจะเป็นการแข่งขันประเภทบุคคล ประกอบด้วยภาคทฤษฎีและภาคปฏิบัติ โดยภาคทฤษฏีจะมีเวลาให้ 5 ชั่วโมงในการทำข้อสอบ 3 ข้อใหญ่ โดยอาจแบ่งเป็นข้อย่อยๆ อีกได้ ส่วนภาคปฏิบัตินั้นผู้แข่งขันจะต้องออกแบบการทดลอง ทำการทดลองด้วยอุปกรณ์ที่กำหนดให้มา บันทึกผลการทดลอง และวิเคราะห์ผลการทดลองเพื่อตอบคำถามในข้อสอบภายในเวลาห้าชั่วโมงเช่นเดียวกัน สัดส่วนคะแนนระหว่างภาคทฤษฎีและปฏิบัติคือ 30:20
| ด ค กโอลิมปิกวิชาการ |
| --- | --- |
 คณิตศาสตร์ (IMO)  ฟิสิกส์ (IPhO)  เคมี (IChO)  คอมพิวเตอร์ (IOI)  ชีววิทยา (IBO)  ปรัชญา (IPO)  ดาราศาสตร์ (IAO)  ภูมิศาสตร์ (IGeO)  ภาษาศาสตร์ (IOL)  วิทยาศาสตร์ ระดับมัธยมศึกษาตอนต้น (IJSO)  โลกและอวกาศ (IESO)  ดาราศาสตร์และฟิสิกส์ดาราศาสตร์ (IOAA)
ฟิลิปส์อะรีนา

| --- | --- |
The Highlight Factory

th
ที่ตั้ง: 1 Philips Drive Northwest Atlanta, Georgia 30303
พิกัด: 33°45′26″N 84°23′47″W﻿ / ﻿33.75722°N 84.39639°W﻿ / 33.75722; -84.39639
ฟิลิปส์อะรีนา (อังกฤษ: Philips Arena) เป็นสนามกีฬาในร่มอเนกประสงค์ที่ตั้งอยู่ในเมืองแอตแลนตา, รัฐจอร์เจีย ประเทศสหรัฐอเมริกา โดยสร้างเสร็จและเปิดดำเนินการในปี ค.ศ. 1999 เพื่อแทนที่สนามดิโอไม โดยค่าใช้จ่ายในการก่อสร้างของสนามแห่งนี้เป็น 213,500,000 ดอลล่าร์สหรัฐ  สนามแห่งนี้ใช้ชื่อฟิลิปส์อะรีนาตามชื่อบริษัทฟิลิปส์ ผู้ผลิตเครื่องใช้ไฟฟ้าของเนเธอร์แลนด์ ที่ซื้อสิทธิ์การใช้ชื่อสนามเป็นเวลา 20 ปีด้วยราคา 168 ล้านดอลลาร์สหรัฐ
ฟิลิปส์อะรีนา ยังเป็นสนามประจำของทีมแอตแลนตา ฮอกส์ ของเอ็นบีเอ และทีมแอตแลนตา ดรีม ของดับเบิลยูเอ็นบีเอ นอกจากนี้ยังทำหน้าที่เป็นสนามประจำของทีมแอตแลนตา เธรชเชอร์สของเนชั่นแนลฮอกกี้ลีกัว ตั้งแต่ปี ค.ศ. 1999-2011 ก่อนที่จะย้ายไปร่วมทีมกับวินนิเพก โดยเป็นเจ้าของโดยแอตแลนตาฟุลตันเคาน์ตี้รีครีเอทชั่นออโธรีตี้และดำเนินการโดย แอตแลนตา สปิริต กลุ่มของนักลงทุนที่ยังเป็นเจ้าของทีมฮอร์ก
แหล่งข้อมูลอื่น

Official site[ลิงก์เสีย]
ฟิฟตีเซนต์

| ฟิฟตีเซนต์ |
| --- | --- |
ฟิฟตีเซนต์ เมื่อครั้งมาเล่นคอนเสิร์ตที่กรุงเทพ
ข้อมูลพื้นฐาน
ชื่อเกิด: เคอร์ติส เจมส์ แจ็กสัน ที่ 3
เกิด:  (1975-07-06) 6 กรกฎาคม ค.ศ. 1975 (49 ปี) นิวยอร์ก ,สหรัฐอเมริกา
แนวเพลง: ฮิปฮอป
อาชีพ: แร็ปเปอร์,นักแสดง,เจ้าของสังกัดเพลง,นักธุรกิจ
ช่วงปี: 1998-ปัจจุบัน
ค่ายเพลง:  G-Unit  Capitol  Caroline (ปัจจุบัน)  Jam Master Jay  Columbia  Aftermath  Interscope  Shady (อดีต) 

เว็บไซต์: 50cent.com
ฟิฟตีเซนต์ (อังกฤษ: 50 Cent - ฟิฟตีเซนต์) มีชื่อจริงว่า เคอร์ติส เจมส์ แจ็กสัน ที่ 3 (อังกฤษ: Curtis James Jackson III) เกิดเมื่อวันที่ 6 กรกฎาคม ค.ศ. 1975 เป็นแร็ปเปอร์ ที่ได้รับรางวัลใหญ่ไปครองถึง 6 รางวัล รวมทั้ง ศิลปินยอดเยี่ยม และ อัลบั้มยอดเยี่ยม ประจำปี ในงาน 
บิลบอร์ด มิวสิก อวอร์ด ในปี 2005 จากงานเพลงชุด เดอะแมสซาเคอร์
ประวัติ

แม่ของเขาเป็นผู้ค้ายาเสพติด รายเล็กและถูกฆาตกรรม เมื่อเขา อายุได้ 8 ปี ฟิฟตีเซนต์พูดถึงแม่ อดีตเกี่ยวกับยาเสพติด และทุก ๆ เรื่องในชีวิตของเขา อย่างตรงไปตรงมาในรูปแบบ ของบันทึกส่วนตัว จากชีวิตของเขาใน จาไมกา เมืองควีนส์ ไปสู่จุดสูงสุดบนบิลบอร์ดชาร์ท ฟิฟตีเซนต์นึกย้อนไป ถึงสมัยก่อนว่าแถวบ้านเขา พ่อค้ายาคือกลุ่มคนที่มีเงินเพียง กลุ่มเดียว เท่านั้น เขาได้เข้าสู่ในวงการเพลง เมื่อมีโอกาสได้เจอ Jam Master Jay (แห่งวง Run-DMC) โดยบังเอิญ
ปี 2000 ช่วงนั้นฟิฟตีเซนต์กำลังจะมีผลงานสตูดิโออัลบั้มชุดแรก ก่อนจะปล่อยผลงานออกมาก็โดนยิงเข้า 9 นัดรวด แต่ไม่ตาย
และเขาได้มาตั้ง แก๊ง G Unit กับ ลอยด์ แบงก์ และโทนี ยาโย ทำเพลงล้อเลียนเพื่อนร่วมวงการออกมาชุดนึงมีเพลงอย่าง "Be Here" และ "Ya'll Be Warned" เป็นเพลงเด่น ส่วนเพลงที่เหลือๆ จะเน้นจิกกัดคู่แข่งตัวร้ายอย่าง Ja Rule
จากนั้น เอ็มมิเน็ม ก็ดึงไปเข้าค่าย Shady/Aftermath เขาได้ปล่อยผลงานเปิดตัว Get Rich or Die Tryin' มีเอ็มมิเน็ม และ Dr.Dre ช่วยกัน
โดยมี "In Da Club" เป็นซิงเกิลแรกสุดฮิตที่ติดชาร์ทบิลบอร์ดอันดับหนึ่งหลายสัปดาห์
ต่อจากนั้น Dr.Dre และ เอ็มมิเน็มก็ได้ร่วมงานกับฟิฟตีเซนต์ ไปร่วมร้องในซาวด์แทร็กประกอบ 8 Mile
ระหว่างที่กำลังดัง ฟิฟตีเซนต์ก็ยังสร้างวีรกรรมไม่หยุดหย่อนที่ดังสุดๆ ก็คือคดียิง Jam Master Jay ในเดือนตุลาคมปี 2002
ต่อด้วยคดีมีปืนไว้ในครอบครองโดยไม่ได้รับอนุญาตในปีเดียวกัน สื่อต่างๆ ก็ประโคมข่าวว่า ฟิฟตีเซนต์เป็นชีวิตที่เปื้อนเลือดของจริง แต่กลายเป็นว่ายิ่งดังเข้าไปอีก ยอดขายถึง 872,000 ก๊อปปี้ ขณะที่จะดึงพวกพ้องมาออกอัลบั้มใหม่โดยมี "How We Do" เป็นซิงเกิลร่วมร้องกับเดอะ เกม
แต่อยู่ดีๆ ก็ไปประกาศออกรายการวิทยุว่า เดอะ เกม ลาออกจากจี-ยูนิต แล้วทั้งสองฝ่ายก็เลยยกพวกยิงกันหน้าสถานีวิทยุอุตลุดวุ่นวาย
ปี 2005 เขากลับมากับอัลบั้ม "The Massacre" ที่มีเพลงรั่วออกมาทางอินเทอร์เน็ต ทาง Interscope ต้นสังกัดก้เลยต้องร่นเวลาการออกจำหน่ายให้เร็วขึ้น
อัลบั้ม The Massacre ก็ประสบความสำเร็จโดยมีซิงเกิลแรกสุดฮิต "Candy Shop" ได้โอลิเวียมาร่วมร้อง ขึ้นอันดับ 1 ในบิลบอร์ด
และ "Disco Inferno" ที่รั่วออกมาทางอินเทอร์เน็ตจนดังไปทุกคลับ
ต่อมาในปี 2007 ฟิฟตีเซนต์ได้ออกอัลบัมใหม่ที่ชื่อว่า Curtis แล้วได้ลงอัลบัมแข่งดีเบทกับ คอนยี เวสต์ ซึ่ง 50 ได้กล่าวกับนิตยสาร Rolling Stone ไว้ว่าถ้า คอนยี เวสต์ขายอัลบัมได้มากกว่าเขา เขาจะวางมือจากวงการ แต่ในที่สุด 50 ก็ได้ถอนคำคืนเนื่องจากอัลบัมของเขาได้เปิดตัวขายได้ที่ 2 รองจากอัลบัม Graduate ของ คอนยี เวสต์ ในอัลบัมใหม่นี้เขาได้ร่วมทำงานกับ จัสติน ทิมเบอร์เลก และทิมบาแลนด์ และมีเพลงฮิตติดชาร์ตอย่าง "Ayo Technology" หรือ "Still Kill" ที่ร่วมร้องกับ เอค่อน
ในปี 2008 ฟิฟตีเซนต์ได้ออกอัลบัมกับวง G-Unit ที่มีชื่อว่า Terminate on Sight
ผลงาน

2003: Get Rich or Die Tryin'
2005: The Massacre
2007: Curtis
2009: Before I Self Destruct
2014: Animal Ambition
TBA: Street King Immortal
แหล่งข้อมูลอื่น

http://www.50cent.com/
50 Cent Official Twitter
50 Cent Song Lyrics
50 Cent Official Facebook
50 Cent Official Spotify
ฟิโล ฟาร์นสเวิร์ท

| ฟิโล ฟาร์นสเวิร์ท |
| --- | --- |
ฟาร์นสเวิร์ทในปี 1939
เกิด: ฟิโล เทย์เลอร์ ฟาร์นสเวิร์ธ 19 สิงหาคม ค.ศ. 1906(1906-08-19) บีเวอร์ รัฐยูทาห์ สหรัฐอเมริกา
เสียชีวิต: 11 มีนาคม พ.ศ. 1971 (aged 64) ฮอลลาเดย์ รัฐยูทาห์ สหรัฐอเมริกา
สุสาน: สุสานเมืองโพรโว โพรโว สหรัฐอเมริกา
นายจ้าง: Philco, Farnsworth Television and Radio Corporation, International Telephone and Telegraph
มีชื่อเสียงจาก: ผู้ประดิษฐ์โทรทัศน์อิเล็กทรอนิกส์เต็มรูปแบบเครื่องแรก
คู่สมรส: เอลมา การ์ดเนอร์ (1908–2006)
บุตร: ลูกชาย 4 คน
ญาติ: แอกเนส แอน ฟาร์นสเวิร์ธ (sister)
ฟิโล เทย์เลอร์ ฟาร์นสเวิร์ธ (อังกฤษ: Philo Taylor Farnsworth; 19 สิงหาคม 1906 – 11 มีนาคม 1971) เป็นนักประดิษฐ์ชาวอเมริกันและผู้บุกเบิกโทรทัศน์ ผู้มีบทบาทสำคัญในการพัฒนาเทคโนโลยีโทรทัศน์อิเล็กทรอนิกส์ ผลงานของเขาวางรากฐานให้กับระบบวิดีโอที่ใช้ชมกันอยู่ในปัจจุบัน เขามีชื่อเสียงโด่งดังจากการประดิษฐ์ หลอดภาพดิสเซคเตอร์ (image dissector) อุปกรณ์รับภาพอิเล็กทรอนิกส์ตัวแรกของโลกในปี 1927 นวัตกรรมนี้ถือเป็นรากฐานสำคัญของระบบโทรทัศน์สมัยใหม่ที่ใช้กันทุกวันนี้ นอกจากนี้ ฟาร์นสเวิร์ธยังเป็นผู้พัฒนาระบบโทรทัศน์อิเล็กทรอนิกส์แบบสมบูรณ์อีกด้วย ฟาร์นสเวิร์ธพัฒนาระบบโทรทัศน์พร้อมเครื่องรับและกล้อง ซึ่งเขาผลิตเชิงพาณิชย์ผ่าน Farnsworth Television and Radio Corporation ตั้งแต่ปี 1938 ถึง 1951 ในเมืองฟอร์ตเวย์น รัฐอินดีแอนา
ฟิลมายมายด์

ฟิลมายมายด์ (อังกฤษ: Feel My Mind) เป็นสตูดิโออัลบั้มชุดที่สามของนักร้องเพลงป็อปและอาร์แอนด์บีชาวญี่ปุ่นคูมิ โคดะ วางจำหน่ายเมื่อวันที่ 18 กุมภาพันธ์ พ.ศ. 2547
รายชื่อเพลง

(แหล่งที่มา)
| ลำดับ | ชื่อเพลง | เนื้อเพลง | ทำนอง | เรียบเรียง | ยาว |
| --- | --- | --- | --- | --- | --- |
| 1. | "Break It Down" | คูมิ โคดะ • Daisuke Imai | Daisuke Imai | Daisuke Imai | 4:29 |
| 2. | "Crazy 4 U" | มิกิ วาตานาเบะ | มิกิ วาตานาเบะ | มิกิ วาตานาเบะ | 4:06 |
| 3. | "Rock Your Body" | คูมิ โคดะ • Daisuke Imai | Daisuke Imai | Daisuke Imai | 4:12 |
| 4. | "Rain" | คูมิ โคดะ | Hiroo Yamaguchi | มิกิ วาตานาเบะ | 5:08 |
| 5. | "Without Your Love" | คูมิ โคดะ • Daisuke Imai | Daisuke Imai | Daisuke Imai | 4:44 |
| 6. | "Talk to You" | คูมิ โคดะ | Kazuhiro Hara | มิกิ วาตานาเบะ | 4:26 |
| 7. | "Hana (華 / Flower)" | คูมิ โคดะ • Tooko | Kaido | Reo Nishikawa | 5:03 |
| 8. | "Get out the Way" | คูมิ โคดะ | Akira | Akira | 3:40 |
| 9. | "Sweet Love..." | คูมิ โคดะ • Tooko | Kaido | Reo Nishikawa | 5:12 |
| 10. | "Gentle Words" | คูมิ โคดะ | D.A.I. | h-wonder | 3:37 |
| 11. | "Magic feat. LISA" | Ken Matsubara | Elizabeth Narita | Elizabeth Narita • Ryuichiro Yamaki | 4:57 |
| 12. | "Come With Me" | คูมิ โคดะ • Yumi Kawamura | h-wonder | h-wonder | 4:46 |
| ลำดับ | ชื่อเพลง | เนื้อเพลง | ทำนอง | รีมิกซ์ | ยาว |
| --- | --- | --- | --- | --- | --- |
| 13. | "Yume with You" (R. Yamaki's Groove Mix) | Toshinobu Kubota | Toshinobu Kubota | Ryuichiro Yamaki | 4:52 |
| 14. | "Cutie Honey" | Claude Q | Takeo Watanabe | h-wonder | 3:05 |
ชาร์ตและการรับรอง

| ชาร์ต (2003) | ตำแหน่ง สูงสุด |
| --- | --- |
Japanese Albums (Oricon): 7
| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Japan (RIAJ) | Gold | 100,000^ |
 ^ตัวเลขการจัดส่งขึ้นอยู่กับการรับรองเพียงอย่างเดียว
ฟีดเดอร์

| Feeder |
| --- | --- |

ข้อมูลพื้นฐาน
ที่เกิด: นิวพอร์ต, เวลส์, สหราชอาณาจักร
แนวเพลง: อัลเทอร์เนทีฟร็อก, อินดี้ร็อก, โพสต์-กรันจ์, กรันจ์ (ยุคแรก), โพสต์-บริตป็อป
ช่วงปี: 1991-ปัจจุบัน

สมาชิก: Grant Nicholas Taka Hirose Karl Brazil
อดีตสมาชิก: Mark Richardson Jon Lee

เว็บไซต์: FeederWeb.com
ฟีดเดอร์ (อังกฤษ: Feeder) เป็นวงอัลเทอร์เนทีฟจากเวลส์ ก่อตั้งในปี 1991 โดย แกรนต์ นิโคลัส (ร้องนำ/กีตาร์), ทากะ ฮิโรเสะ (เบส) และ จอน ลี (มือกลอง)
ฟาโรห์เดดูโมสที่ 2

ดเจดเนเฟอร์เร เดดูโมสที่ 2 (อังกฤษ: Dedumose II) เป็นฟาโรห์ชาวพื้นเมืองแห่งอียิปต์โบราณในสมัยช่วงระหว่างกลางครั้งที่ 2 ตามที่นักไอยคุปต์วิทยา คิม ริโฮลต์ และดาร์เรลล์ เบเกอร์ ระบุให้พระองค์เป็นผู้ปกครองแห่งธีบส์จากราชวงศ์ที่สิบหก และอีกข้อสันนิษฐานหนึ่ง เยือร์เกิน ฟอน เบ็คเคอราธ โธมัส ชไนเดอร์ และเด็ตเลฟ แฟรงค์ ได้มองว่า พระองค์เป็นฟาโรห์จากราชวงศ์ที่สิบสามแห่งอียิปต์
ข้อถกเถียงเรื่องช่วงเวลาแห่งรัชสมัย

วิลเลียมส์และคนอื่นๆ ระบุให้ฟาโรห์เดดูโมสที่ 2 เป็นฟาโรห์พระองค์สุดท้ายของราชวงศ์ที่สิบสามแห่งอียิปต์ ยังไม่ทราบช่วงเวลาแห่งรัชสมัยของพระองค์ที่แน่นอน แต่ตามตำแหน่งตามลำดับเวลาที่ยอมรับกันทั่วไป รัชสมัยของพระองค์อาจจะสิ้นสุดในราว 1,690 ปีก่อนคริสตกาล
หลักฐานยืนยัน

หลักฐานยืนยันของพระองค์มาจากจารึกศิลาที่ค้นพบที่เมืองเกเบลีน ซึ่งปัจจุบันอยู่ในพิพิธภัณฑ์ไคโร (CG 20533) ในจารึกศิลาดังกล่าว ฟาโรห์เดดูโมสที่ 2 ทรงอ้างพระองค์เองว่าได้รับการยกขึ้นเป็นให้ฟาโรห์ ซึ่งอาจบ่งบอกว่าพระองค์เป็นพระราชโอรสในฟาโรห์เดดูโมสที่ 1 ถึงแม้ว่าข้อความดังกล่าว อาจเป็นเพียงรูปแบบหนึ่งของกล่าวอ้างก็ตาม ลักษณะของข้อความบนจารึกศิลา อาจจะสะท้อนถึงสภาวะสงครามที่คงที่ในช่วงปีสุดท้ายของราชวงศ์ที่สิบหกแห่งอียิปต์ เมื่อชาวฮิกซอสเข้ามารุกรานของพระองค์:
เทพเจ้าผู้ทรงประเสริฐ ผู้เป็นที่รักยิ่งแห่งธีบส์ ผู้ที่ถูกเลือกโดยเทพฮอรัส ผู้เพิ่ม[กองทัพ]ของพระองค์ ผู้ซึ่งทรงปรากฏเหมือนสายฟ้าของดวงอาทิตย์ ผู้ซึ่งได้รับการยกย่องให้เป็นกษัตริย์แห่งดินแดนทั้งสอง ผู้ที่เป็นเจ้าแห่งการตะโกนร้อง
ลุดวิก โมเรนซ์เชื่อว่าข้อความดังกล่าวที่ตัดตอนมาข้างต้นจากจารึกศิลา โดยเฉพาะอย่างยิ่ง "ผู้ที่ได้รับการยกย่องให้เป็นกษัตริย์" อาจจะยืนยันข้อคิดเห็นที่ขัดแย้งกันของเอดูอาร์ด เมเยอร์ที่ว่าฟาโรห์บางพระองค์ได้ทรงรับเลือกให้ขึ้นมาดำรงตำแหน่งประมุข
ทิไมออสของโจเซฟัส

พระองค์อาจจะเชื่อมโยงกับทิไมออส ซึ่งถูกกล่าวถึงโดยนักประวัติศาสตร์นามว่า โจเซฟัส ซึ่งอ้างมาจากมาเนโธ โดยอ้างถึงพระองค์ในฐานะฟาโรห์ในช่วงที่กองทัพของชาวเอเชียเข้ามาปกครองประเทศโดยปราศจากการต่อสู้
วลีเกริ่นนำในคำพูดของมาเนโทของโจเซฟัสที่ว่า του Τιμαιος ονομα ดูจะผิดหลักไวยากรณ์และตามที่ เอ. ฟอน กุตช์มิด ได้ระะไว้ว่า คำภาษากรีก του Τιμαιος ([คำนำหน้านามแสดงความเป็นเจ้าของเฉพาะเจาะจง] ทิไมออส [คำที่เป็นประธานของประโยค]) มักจะรวมกันเป็นชื่อว่า Τουτιμαιος (ทุติไมออส) ในข้อโต้แย้งบางเบาการอ้างอิงของฟอน กุตช์มิด ซึ่งฟังดูเหมือนพระนาม ทุตเมส ซึ่งก็คือ ทุตโมส สิ่งนี้มีอิทธิพลต่อการทับศัพท์ของพระนาม เดดูโมส เป็น ดูดิโมส เพื่อเน้นย้ำความคล้ายคลึง แต่การทับศัพท์ดังกล่าวไม่ถูกต้องโดยการสะกดพระนามด้วยอักษรอียิปต์โบราณ อย่างไรก็ตาม พระองค์ทรงปกครองในฐานะฟาโรห์แห่งราชวงศ์ที่สิบสาม ซึ่งปกครองก่อนหน้าการเข้ามาของชาวฮิกซอส หรืออาจจะเป็นฟาโรห์ของราชวงศ์ที่สิบหก ซึ่งร่วมสมัยกับการเข้ามาของชาวฮิกซอสในยุคแรก และรูปแบบที่แท้จริงของ ทิไมออส ในต้นฉบับของโจเซฟัสยังคงเป็นตัวแทนพระนามของพระองค์อย่างมีเหตุผล คำแปลของโจเซฟัสของวิสตันเข้าใจวลีนี้ว่าหมายถึง “[มีกษัตริย์พระองค์หนึ่ง] ของเรา (του) ซึ่งมีชื่อว่าทิไมออส (Τιμαιος ονομα)” เอ. บูโลว์-จาคอบเซนได้เสนอความเห็นว่า อย่างไรก็ตาม วลีของโจเซฟัสอาจจะได้รับมาจาก ชุดของข้อผิดพลาดในการเขียน (ไม่มีการตรวจสอบ) จาก του πραγματος ("ของเรื่องนี้") และ ονομα ("นี่คือพระนาม" โดยทั่วไปจะไม่อยู่ในการแปล) เป็นการแปลหรืออธิบายข้อความในภายหลัง เนื่องจากข้อความต้นฉบับของโจเซฟัส ไม่ปรากฏพระนามของฟาโรห์เลย
ทฤษฎีกระแสรอง

มีความพยายามในการตีความใหม่โดยนักประวัติศาสตร์ อิมมานูเอล เวลิคอฟสกี และนักอียิปต์วิทยา เดวิด โรห์ล เพื่อระบุว่า ฟาโรห์เดดูโมเซที่ 2 เป็นฟาโรห์แห่งการอพยพ ซึ่งอยู่ในช่วงเวลาที่เก่ากว่าฟาโรห์แห่งการอพยพในความเชื่อกระแสหลัก โดยเฉพาะอย่างยิ่ง โรห์ลพยายามเปลี่ยนมุมมองเกี่ยวกับประวัติศาสตร์อียิปต์โดยทำให้สมัยช่วงระหว่างกลางครั้งที่สามของอียิปต์สั้นลงเกือบ 300 ปี ผลที่ตามมาก็คือการเชื่อมโยงกับการเล่าเรื่องในพระคัมภีร์ไบเบิลเปลี่ยนไป ทำให้ฟาโรห์เดดูโมสเป็นฟาโรห์แห่งการอพยพ อย่างไรก็ตาม ทฤษฎีของโรห์ลกลับล้มเหลวในการหาข้อสนับสนุนในหมู่นักวิชาการส่วนใหญ่ในสาขาของเขา
ระหว่างคริสต์ศตวรรษที่ 18 ถึง 19 ฟรานซิส วิลฟอร์ดได้อ้างว่ามีรายงานกล่าวถึงเรื่องราวของโจเซฟัสในบทความอินเดียเกี่ยวกับนิทานอียิปต์ ซึ่งพระนามของฟาโรห์ที่ปรากฏ คือ ทาโมวัตสา
ตราประทับแมลงสคารับที่ปรากฏพระนาม "ดเจดเนเฟอร์เร" ซึ่งฟลินเดอร์ส เพตรี อ้างว่าเป็นฟาโรห์เดดูโมสที่ 2
ฟิลิป รอธ

| ฟิลิป รอธ Philip Roth |
| --- | --- |
ฟิลิป รอธในปี ค.ศ. 1973
เกิด: 19 มีนาคม ค.ศ. 1933(1933-03-19) นวร์ก, นิวเจอร์ซีย์, สหรัฐ
เสียชีวิต: 22 พฤษภาคม ค.ศ. 2018(2018-05-22) (85 ปี) แมนแฮตตัน, นครนิวยอร์ก, สหรัฐ
สัญชาติ: ชาวอเมริกัน
อาชีพ: นักเขียนนวนิยาย
ยุคสมัย: Literary fiction
ผลงานเด่น: American Pastoral (ค.ศ. 1997) The Human Stain (ค.ศ. 2000)
ตำแหน่ง: นักเขียน
รางวัล: รางวัลพูลิตเซอร์สาขานวนิยาย รางวัลเพ็น/ฟอล์คเนอร์
นักเขียนชาวอเมริกัน
ฟิลิป รอธ (อังกฤษ: Philip Roth) (19 มีนาคม ค.ศ. 1933 - 22 พฤษภาคม ค.ศ. 2018) ฟิลิป รอธเป็นนักเขียนนิยายคนสำคัญชาวอเมริกัน รอธเริ่มมีชื่อเสียงจากงานเขียนนวนิยายเรื่อง Goodbye, Columbus (ไทย: ลาก่อนโคลัมบัส) ตั้งแต่นั้นมาก็กลายเป็นนักเขียนผู้มีชื่อเสียงตลอดมา รอธได้รับรางวัลหนังสือแห่งชาติสองครั้ง, รางวัลวงการนักวิพากษ์หนังสือแห่งชาติ (National Book Critics Circle) และ รางวัลเพ็น/ฟอล์คเนอร์ (PEN/Faulkner Award) สามครั้ง ในปี ค.ศ. 1997 รอธก็ได้รับรางวัลพูลิตเซอร์จากงานเขียนเรื่อง American Pastoral และในปี ค.ศ. 2001 The Human Stain  ก็ได้รับเลือกให้เป็นวรรณกรรมที่ดีที่สุดประจำปีโดยรางวัลวรรณกรรมดับเบิลยูเอช สมิธ (WH Smith Literary Award)
รางวัลที่ได้รับ

ค.ศ. 1960 รางวัลหนังสือแห่งชาติ สำหรับ Goodbye, Columbus
ค.ศ. 1986 รางวัลวงการนักวิพากษ์หนังสือแห่งชาติ สำหรับ The Counterlife
ค.ศ. 1991 รางวัลวงการนักวิพากษ์หนังสือแห่งชาติ สำหรับ Patrimony
ค.ศ. 1994 รางวัลเพ็น/ฟอล์คเนอร์ สำหรับ Operation Shylock
ค.ศ. 1995 รางวัลหนังสือแห่งชาติ สำหรับ Sabbath's Theater
ค.ศ. 1998 รางวัลพูลิตเซอร์สาขานวนิยาย สำหรับ American Pastoral
ค.ศ. 1998 Ambassador Book Award ของ English-Speaking Union สำหรับ I Married a Communist
ค.ศ. 1998 National Medal of Arts
ค.ศ. 2000 Prix du Meilleur Livre Étranger (ฝรั่งเศส) สำหรับ American Pastoral
ค.ศ. 2001 รางวัลเพ็น/ฟอล์คเนอร์ สำหรับ The Human Stain
ค.ศ. 2001 เหรียญทองสำหรับนวนิยายจากสถาบันศิลปะและวรรณกรรมอเมริกัน (The American Academy of Arts and Letters)
ค.ศ. 2001 รางวัลวรรณกรรมดับเบิลยูเอช สมิธ สำหรับ The Human Stain
ค.ศ. 2002  รางวัลสำหรับผลงานอันดีเด่นที่มีต่อวรรณกรรมอเมริกันของมูลนิธิหนังสือแห่งชาติ (National Book Foundation)
ค.ศ. 2002 Prix Médicis Étranger (ฝรั่งเศส) สำหรับ The Human Stain
ค.ศ. 2003 ปริญญาดุษฎีบัณฑิตกิตติมศักดิ์จากมหาวิทยาลัยฮาร์วาร์ด
ค.ศ. 2005 รางวัลไซด์ไวส์สำหรับประวัติศาสตร์ประยุกต์ (Sidewise Award for Alternate History) สำหรับ The Plot Against America
ค.ศ. 2005 รางวัลเจมส์ เฟนิมอร์ คูเปอร์สำหรับนวนิยายประวัติศาสตร์ดีเด่น ([James Fenimore Cooper Prize for Best Historical Fiction) สำหรับ The Plot Against America
ค.ศ. 2006 รางวัลเพ็น/นาโบคอฟ สำหรับผลงานดีเด่นตลอดชีพ
ค.ศ. 2007 รางวัลเพ็น/ฟอล์คเนอร์ สำหรับ Everyman
ค.ศ. 2007 รางวัลเพ็น/ซอล เบลโลว์สำหรับความสำเร็จในการเขียนนวนิยายอเมริกัน
ดูเพิ่ม

ประเภทของงานวรรณกรรม
ฟิลิป บ็อบบิตต์

| ฟิลิป บ็อบบิตต์ |
| --- | --- |

เกิด:  (1948-07-22) 22 กรกฎาคม ค.ศ. 1948 (76 ปี) เทมเปิล รัฐเท็กซัส
สัญชาติ: สหรัฐอเมริกา
ศิษย์เก่า: มหาวิทยาลัยพรินซ์ตัน โรงเรียนกฎหมายเยล มหาวิทยาลัยออกซฟอร์ด
อาชีพทางวิทยาศาสตร์
สาขา: กฎหมาย, ประวัติศาสตร์
สถาบันที่ทำงาน: โรงเรียนกฎหมายโคลัมเบีย
 
ฟิลิป เชส บ็อบบิตต์ (อังกฤษ: Philip Chase Bobbitt; เกิด 22 กรกฎาคม ค.ศ. 1948) เป็นนักเขียน นักวิชาการ นักกฎหมาย และข้าราชการชาวอเมริกัน เคยสอนอยู่ในสหราชอาณาจักร เป็นผู้ที่มีความรู้ยอดเยี่ยมในด้านกลยุทธ์ทางทหาร กฎหมายรัฐธรรมนูญ และรัฐธรรมนูญ อีกทั้งยังเคยเขียนหนังสือ Constitutional Fate: Theory of the Constitution (ค.ศ. 1982), The Shield of Achilles: War, Peace and the Course of History (ค.ศ. 2002) และ Terror and Consent: the Wars for the Twenty-first Century (ค.ศ. 2008) อีกด้วย
ประวัติ > ชีวิตในวัยเด็ก

ฟิลิป บ็อบบิตต์ เกิดในเมืองเทมเปิล รัฐเท็กซัส เป็นลูกคนเดียวของออสการ์ ไพรซ์ บ็อบบิตต์ (เสียชีวิต ค.ศ. 1995) และรีเบกกา ลูรัท จอห์นสัน บ็อบบิตต์ (ค.ศ. 1910-1978) ฟิลิปถือได้ว่าเป็นทายาทแท้ ๆ ของเฮนรี วิสเนอร์ ผู้แทนของรัฐนิวยอร์กในการลงนามประกาศอิสรภาพของสหรัฐอเมริกา และทายาทของวิลเลียม บ็อบบิตต์ ชาวไร่เชื้อสายเวอร์จิเนีย (เสียชีวิต ค.ศ. 1673) พ่อและตาของรีเบกกา (แม่ของฟิลิป) ก็เป็นถึงสภานิติบัญญัติของรัฐเท็กซัส และตาทวดยังเป็นประธานของมหาวิทยาลัยเบย์เลอร์
ฟิลิปเป็นหลานชายของลินดอน บี. จอห์นสัน ประธานาธิบดีคนที่ 36 ของสหรัฐอเมริกาซึ่งดำรงตำแหน่งระหว่างปี ค.ศ. 1963-1969 (เนื่องจากแม่ของฟิลิปเป็นพี่สาวคนโตของจอห์นสัน) และระหว่างช่วงปิดภาคเรียนฤดูร้อนของมัธยมปลายและมหาวิทยาลัย ฟิลิปได้อาศัยอยู่ในทำเนียบขาว
แหล่งข้อมูลอื่น

University of Texas staff profile เก็บถาวร 2011-06-29 ที่ เวย์แบ็กแมชชีน
Reviews of Terror and Consent (2008)
Boston Globe, Steve Weinberg, April 13, 2008
New York Times Book Review, Niall Ferguson, April 13, 2008
Newsday, Craig Seligman, April 20, 2008
New York Times (Daily), Edward Rothstein, May 9, 2008
Daily Telegraph, Rowan Williams, May 17, 2008
The Spectator เก็บถาวร 2008-10-17 ที่ เวย์แบ็กแมชชีน, Matthew d’Ancona, May 21, 2008
Guardian, Vincent Cable, May 31, 2008
Philadelphia Inquirer[ลิงก์เสีย], Mark Bowden, June 1, 2008
Times Higher Education, Alex Danchev, June 12, 2008
The New York Review of Books, David Cole, December 8, 2008
The New York Times Sunday Book Review, Elsa Dixler, June 3, 2009.
Observer article about Professor Bobbitt, Kaitlin Bell, October 14, 2008.
Video discussion/interview with Philip Bobbitt on Bloggingheads.tv
Interview on The Charlie Rose Show เก็บถาวร 2010-09-02 ที่ เวย์แบ็กแมชชีน
Global Axess, Engelsberg 2007 เก็บถาวร 2016-03-04 ที่ เวย์แบ็กแมชชีน
Bobbitt discusses The Shield of Achilles at the Pritzker Military Museum & Library
| [[วิกิพีเดีย:|ข้อมูลบุคคล]] |
| --- | --- |
ชื่อ: Bobbitt, Philip}
ชื่ออื่น: 
รายละเอียดโดยย่อ: author
วันเกิด: July 22, 1948
สถานที่เกิด: Temple, Texas
วันตาย: 
สถานที่ตาย:
ฟิลิปปาแห่งอังกฤษ

ฟิลิปปาแห่งอังกฤษ (อังกฤษ: Philippa of England) หรือ ฟิลิปปาแห่งแลงคัสเตอร์ (อังกฤษ: Philippa of Lancaster) (4 มิถุนายน ค.ศ. 1394 – 5 มกราคม ค.ศ. 1430) เป็นสมเด็จพระราชินีแห่งเดนมาร์ก สวีเดน และนอร์เวย์ตั้งแต่ ค.ศ. 1406 ถึง ค.ศ. 1430 จากการสมรสกับอีริคแห่งพอเมอเรเนีย หรือ พระเจ้าอีริคที่ 7 แห่งเดนมาร์ก
ฟิวเจอร์เซกซ์/เลิฟซาวส์

ฟิวเจอร์เซกซ์/เลิฟซาวส์ (อังกฤษ: FutureSex/LoveSounds) เป็นผลงานสตูดิโออัลบั้มชุดที่ 2 ของนักร้อง-นักแต่งเพลง ป็อป/อาร์แอนด์บี ชาวอเมริกัน จัสติน ทิมเบอร์เลก ออกขายเมื่อ 12 กันยายน ค.ศ. 2006 กับสังกัดไจฟ์ อัลบั้มบันทึกเสียงระหว่างเดือนพฤศจิกายน ค.ศ. 2005 ถึง กรกฎาคม ค.ศ. 2006 ที่โทมัส คราวน์ สตูดิโอ ในเวอร์จิเนียบีช รัฐเวอร์จิเนีย ฟิวเจอร์เซกซ์/เลิฟซาวส์ มีโปรดิวเซอร์คือ แดนจา, ริก รูบิน, ทิมบาแลนด์, จัสติน ทิมเบอร์เลก และวิลล์.ไอ.แอม. อัลบั้มมีธีมเนื้อเพลงพูดถึงเกี่ยวกับเซกซ์และความรัก มีแนวเพลงอย่างเช่นอาร์แอนด์บี แดนซ์-ป็อป และดนตรีอีเลกโทรนิก
อัลบั้มออกวางขายหลังจากที่เขาเว้นห่างจากอัลบั้มก่อน 4 ปี ซึ่งเขาก็รู้สึกว่าเขาไม่สามารถที่จะเขียนอะไรได้ ยังมีรายงานว่าอัลบั้มชุดก่อน Justified  ใช้เวลาการทำร่วมทศวรรษ นี่ก็เป็นความท้าทายในการสร้างสรรค์ผลงานชุดนี้ให้ประสบความสำเร็จเท่าอัลบั้มเปิดตัว ฟิวเจอร์เซกซ์/เลิฟซาวส์ ประสบความสำเร็จ ได้รับเสียงวิจารณ์ด้านบวกส่วนใหญ่ ดูได้จากผลรวมคะแนน 70 เต็ม 100 จาก Metacritic อัลบั้มขายได้มากกว่า 9 ล้านชุด โดยขายได้ 4 ล้านชุดเฉพาะในสหรัฐอเมริกา
รายชื่อเพลง

| คะแนนคำวิจารณ์> ที่มา | คะแนนคำวิจารณ์> ค่าประเมิน |
| --- | --- |
Allmusic: 
Entertainment Weekly: B–
The Guardian: 
Los Angeles Times: 
NME: 8/10
Pitchfork Media: 8.1/10
Q: 
Rolling Stone: 
Slant Magazine: 
Stylus Magazine: B+
ฟีนิลคีโตนูเรีย

| ฟีนิลคีโตนูเรีย  (Phenylketonuria) |
| --- | --- |
กรดอะมิโนฟีนิลอะลานีน (Phenylalanine)
บัญชีจำแนกและลิงก์ไปภายนอก
ICD-10: E70.0
ICD-9: 270.1
OMIM: 261600
DiseasesDB: 9987
MedlinePlus: 001166
eMedicine: ped/1787 derm/712
MeSH: D010661
ฟีนิลคีโตนูเรีย (อังกฤษ: Phenylketonuria หรือ Phenylpyruvic oligophrenia; ย่อ: PKU) เป็นโรคทางพันธุกรรมที่เกี่ยวข้องกับความบกพร่องทางเมแทบอลิซึมของร่างกาย โรคนี้ถ่ายทอดทางโครโมโซมทั่วไป (autosome) ซึ่งไม่ใช่โครโมโซมเพศ ควบคุมด้วยยีนลักษณะด้อย โดยโครโมโซมดังกล่าวมีความบกพร่องของยีนที่เกี่ยวข้องกับการสร้างฟีนิลอะลานีนไฮดรอกซิเลส ผู้ที่เป็นโรคนี้จึงไม่สามารถสร้างเอนไซม์ดังกล่าวได้ มีผลให้ไม่สามารถย่อยสลายกรดอะมิโน ฟีนิลอะลานีนไปเป็นไทโรซีนเหมือนคนปกติ จึงเกิดภาวะฟีนิลอะลานีนสะสมในเลือดมากผิดปกติ และมีกรดฟีนิลไพรูวิกและกรดอินทรีย์อื่นปนในปัสสาวะ รวมทั้งอาการโลหิตเป็นพิษด้วย
ผู้ที่เป็นโรคดังกล่าวมักมีภาวะปัญญาอ่อนด้วย ผู้ป่วยโรคนี้ไม่สามารถรับประทานอาหารได้เหมือนคนทั่วไป ไม่เฉพาะแอสปาร์แตม
จากการสำรวจของกระทรวงสาธารณสุขพบว่าคนไทยเป็นโรคนี้น้อยมาก ไม่ถึง 1 ในประชากร 100,000 คน 

[ต้องการอ้างอิง]
โรคฟีนิลคีโตนูเรียมักพบได้บ่อยในคนผิวขาว อุบัติการณ์ประมาณ 1 ต่อ 1 หมื่นในคนผิวขาว ประเทศไทยพบน้อยประมาณ 1 ต่อ 2 แสน ปีหนึ่งพบทารกแรกเกิดเป็นโรคนี้ประมาณ 4 ราย หากไม่ได้รับการตรวจวินิจฉัยและรักษา ทารกจะมีพัฒนาการช้า ปัญญาอ่อนขั้นรุนแรง แต่ในปัจจุบันทารกแรกเกิดในประเทศไทยกว่า 95% ได้รับการตรวจกรองทารกแรกเกิด สำหรับโรคฟีนิลคีโตนูเรีย และภาวะไทรอยด์ต่ำแต่กำเนิด โดยทางโรงพยาบาลจะทำการเก็บตัวอย่างเลือดด้วยการเจาะส้นเท้าของทารกหยดลงบนกระดาษซับกรอง และส่งตรวจที่กรมวิทยาศาสตร์การแพทย์ กระทรวงสาธารณสุข ซึ่งการตรวจคัดกรองด้วยวิธีนี้ทำมาเป็น 10 ปีแล้ว
การเก็บตัวอย่างเลือดส่งตรวจมักจะรู้ผลอย่างช้าที่สุดภายใน 1 เดือน หากพบว่าฟีนิลอะลานีนในเลือดมีค่าเกิน 20 มิลลิกรัมเปอร์เซ็นต์ แสดงว่าเป็นโรคฟีนิลคีโตนูเรีย โดยในคนปกติ ระดับของสารฟีนิลอะลานีนจะต่ำกว่า 2 มิลลิ  กรัมเปอร์เซ็นต์ แต่ในรายที่เป็นโรคไม่รุนแรง ระดับของสารฟีนิลอะลานีนอาจจะมีค่าต่ำกว่า 20 มิลลิกรัมเปอร์เซ็นต์ โดยอาจจะอยู่ที่ 5 หรือ 10 หรือ 12 มิลลิกรัมเปอร์เซ็นต์ ซึ่งอาจจะทำให้ระดับไอคิวต่ำกว่าคนปกติ